Vegan-lasagna sem sló í gegn í tilraunaeldhúsi Gestgjafans . Þetta hefðbundna ítalska lasagna sem við þekkjum í dag byggist á kjötsósu úr gæðanautakjöti og tómötum , lauk og kryddi og bechamel-sósu sem búin er til úr hveiti , mjólk og smjöri . Margskonar útgáfur eru til af þessum fræga rétti og á hvert hérað og hver fjölskylda á Ítalíu sína uppskrift . Hægt er að leika sér á fjölbreyttan hátt með lasagna og við bjóðum hér upp á frábært vegan-lasagna sem sló í gegn í tilraunaeldhúsi Gestgjafans . fyrir 4 - 6 Þessi réttur virðist í fyrstu vera flókinn en hann er það alls ekki . Hins vegar er nauðsynlegt að eiga matvinnsluvél til að útbúa hann . 700 g sætar kartöflur , afhýddar og skornar í teninga 2 stk. rauðlaukar , saxaðir 3 tsk. sjávarsalt 2 tsk. mulinn pipar 5 msk. ólífuolía 1 stórt eggaldin , skorið í teninga 1 tsk. óreganó , þurrkað 1 tsk. timían , þurrkaðkasjúhnetu-tófúostasósa ( sjá uppskrift ) grænt pestó ( sjá uppskrift ) 9 lasagnaplötur , án eggja , soðnar í saltvatni í 3 - 4 mín . Hitið ofninn í 180°C . Setjið sætar kartöflur og lauk í eldfast mót , kryddið með sjávarsalti og pipar og blandið 2 msk. af ólífuolíu saman við , bakið í 30 mín . Setjið eggaldinið í skál og stráið 1 tsk. salti yfir og blandið vel . Látið liggja í 10 - 15 mín . Hellið safanum frá og kreistið varlega teningana , kryddið með óreganó og timían og steikið upp úr 2 msk. af ólífuolíu þar til teningarnir verða gullinbrúnir og fallegir . KASJÚHNETU-TÓFÚOSTASÓSA 4 dl kasjúhnetur , lagðar í bleyti í a.m.k. klst. 450 g tófú , mjúkt 4 msk. næringarger , fæst í flestum stórmörkuðum 4 msk. nýkreistur sítrónusafi 1 tsk. sjávarsalt , eða eftir smekk 1 tsk. pipar , eða eftir smekk 1 tsk. þurrkuð basilíka 1 tsk. óreganó , þurrkað 3 hvítlauksgeirar Setjið kasjúhnetur í blandara og blandið þar til hneturnar verða alveg að mauki . Setjið svo allt annað saman við og blandið þar til áferðin verður silkimjúk . Smakkið til með salti , pipar og sítrónusafa . Setjið basilíku , steinselju , næringarger , hnetur , hvítlauk , salt og pipar í matvinnsluvél , blandið þar til allt verður að mauki , stoppið vélina annað slagið og skafið með fram hliðunum . Lækkið hraðann á vélinni og bætið ólífuolíunni rólega saman við . Berið sósuna fram með lasagnaréttinum . SAMSETNING Smyrjið smávegis af ostasósunni í botninn á eldföstu móti og raðið 3 - 4 lasagnaplötum yfir , því næst 1/3 af grænmetinu , svo aftur ostasósu . Endurtakið þar til allt er búið . Endið á ostasósu og grænmeti . Setjið álpappir yfir formið og bakið í 30 mín . Að nota næringarger virkar ekki mjög freistandi fyrir þá sem það ekki þekkja . En það gefur gott ostabragð og einnig nokkurn hnetukeim .